**--- NÁVRH ---**

Obec Moravský Svätý Ján na základe ustanovenia § 6 zákona č. 369/1990 Zb. o obecnom zriadení v znení neskorších predpisov, na základe ustanovenia § 28 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a v súlade s § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva tento

**dodatok č. 3**

**k všeobecne záväznému nariadeniu**

**č. 02/2013**

**o určení výšky príspevkov pre školy a školské zariadenia v zriaďovateľskej pôsobnosti obce Moravský Svätý Ján**

1. V ustanovení čl. II sa mení bod 1 a znie nasledovne:

*„1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou 20,- €.“*

2. V ustanovení čl. III sa mení bod 3 a znie nasledovne:

*„3. Príspevok na nákup potravín na jedlo pre jedno dieťa je spolu 1,54 € - tretie pásmo z finančných pásiem ministerstva:*

*a) desiata v sume 0,38 €*

*b) obed v sume 0,90 €*

*c) olovrant v sume 0,26 €“*

3. V ustanovení čl. III sa mení bod 5 a znie nasledovne:

*„5. Výroba jedál a nápojov pre dospelých stravníkov (zamestnanci MŠ a ŠJ v zriaďovateľskej pôsobnosti obce) bude poskytnutá za príspevok na hlavné jedlo (obed) vo výške 1,41 €“*

4. V ustanovení čl. III sa mení bod 6 a znie nasledovne:

*„6. Zákonný zástupca dieťaťa alebo žiaka a ostatní stravníci uhrádzajú príspevok na úhradu režijných nákladov v školskej jedálni materskej školy paušálne čiastkou 3 € mesačne.“*

5. Ostatné ustanovenia všeobecne záväzného nariadenia ostávajú nezmenené.

6. Obecné zastupiteľstvo v Moravskom Svätom Jáne sa na tomto dodatku č. 3 k všeobecne záväznému nariadeniu č. 02/2013 uznieslo dňa .......... uznesením č. ............. Dodatok č. 3 nadobúda účinnosť

dňa 01.09.2022.

V Moravskom Svätom Jáne, .......

Anton Emrich

starosta obce

Návrh zverejnený dňa: 01.08.2022